da en en en fr de da id da nb da da da da fr da da da da da da da da da da da da da da da da en en
2. holdet har vundet 1. division og 1. holdet ved at miste et DM - Svanholm Cricketklub
Mandag d. 2. september 2019 kl. 20:11 af Henrik Pfaff
Men en helt håbløs indsats mod er reservebesat Skanderborg-hold fik ødelagt den mulighed.
Vi sendte Skanderborg til gærdet og måtte stå på den lille bane med den yderst pålidelige betonpitch i samfulde 50 overe. De fleste af Skanderborgs esser førte sig frem, mens vores kastere bortset fra Mads Henriksen (5/43) havde det svært. Men en score på 227 på den bane er ikke skræmmende.
Mads får et offer (Foto Peter Power)
Mads et offer mere (Foto Peter Power)
Og så gik det som det har gået de seneste kampe. Vores to esser Hamid Shah (29) og Zishan Shah (5) virker ude af form – ikke på grund af manglende træning – og vi stod der igen med toppen ude for ikke ret meget – 4 ude for 61. Jonas Henriksen kom omsider i gang (45), men for en gang skyld kunne Mads ikke virke som redningsmand og halen klaskede ynkeligt sammen. Alle ude for 138.
Wahab totalt ude at sejle på en legspinner (Foto Peter Power)
Formanden i gang med ”mandskabspleje” efter det nedslående resultat i Skanderborg  (foto Peter Power)
Med det store nederlag fik vi ødelagt vores kvotient og selvom vi skulle vinde den ene af de to kampe mod KB vil det formentlig ikke være nok, da KB vil have en bedre kvotient.
På grund af landsholdets rejse til Malaysia er kampen mellem nr. 1 og 2 (hvis de ender a point) skrottet.
Med en meget stor sejr over allerede nedrykkede Esbjerg dagen efter kunne det være rettet op, men selvom vi fik Frederik Klokker billigt (12) - kastet af evigt pålidelige Atta Ullah – hang de øvrige på og endte med 155 (Toquer Ahmad 3/13, Abdulah Mahmood 2/23 og Atta Ullah 2/32).
Touqeer får hjælp af makkeren Atta Ullah til at får Monty grebet (Foto Peter Power)
Det passerede vi for to gærder (Zishan Shah 11 og Hamid Shah 29). Brødrene Jonas (34 not out på 70 bolde) og Mads 75 not out på 65 bolde. Vi passerede på 30 overe – ikke godt nok til at rette op på den ødelagte kvotient forårsaget af det store nederlag til Skanderborg.
2. holdet vinder landets næstbedste række
Sejren over Husum på 2. holdets dobbelttur var nok til at sørge for, at holdet ikke kan indhentes på førstepladsen i 1. division og ville have rykket op – hvis altså 1. holdet ikke var i rækken ovenover.
I Husum blomstrede Lucky Ali for første gang i år. Han scorede 55, da vi jagtede Husums indledende 140 og tog i øvrigt 2 gærder for 10. Han fik mest bistand af Usman Akram 829 not out) og vi passerede på 27 overe for tabet af 3 gærder. Sahadat Riaz tog 5 gærder for 32.
En flot kvotient blev så smadret dagen efter på Koldings miniputbane. Kolding havde den meget sjældent optrædende Christo Botma med. Sydafrikaneren laver stort set century hver gang han optræder i Kolding og det gjorde han også denne gang, men holdets mindre lys fik også spillerum og Kolding endte på uhyrlige 263/9 (James Fenwick 3/44).
Lucky Ali ude på 1. bold – forhåbentlig er landsholdets modstandere i Malaysia ikke lige så gode som Kolding - og bortset fra Amod Mahajan (årets højeste score med 40 og 2 x 23 til Usman Akram og Sahadat Riaz var det en ynkelig procession og vi var ude på sølle 26 overe mod en af rækkens svageste kasteangreb for en score på 130.
Det hele afgøres i weekenden.
Førsteholdet møder KB to gange – lørdag i Albertslund og søndag på Svanholm Park og skal altså vinde begge kampe for at blive mestre. Ellers er det sølv – og det er da også meget pænt.
2. holdet kan fejre sin førsteplads ude mod Copenhagen og 3. holdet skal ude møde Ishøj III